На основу правноснажног Решења о банкротству Привредног суда у Београду бр.9.Ст.64/2016 од 15.04.2019.године, сагласности Одбора поверилаца од 23.10.2020.године о продаји стечајног дужника као правног лица, а у складу са чланoвима 131,132. и 133. Закона о стечају (« Службени гласник Републике Србије» број 104/2009, 99/2011 - др.закон, 71/2012-одлука УС и 83/2014) и Националним стандардом бр. 5 о начину и поступку уновчења имовине (*Службени гласник Републике Србије бр. 13/2010,*) стечајни управник стечајног дужника

**"ПРОЈМЕТАЛ" А.Д. БЕОГРАД-У СТЕЧАЈУ**

**Београд, ул.Цвијићева бр.127**

**ОГЛАШАВА**

**Прву продају стечајног дужника као правног лица**

**методом јавног надметањем**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| ***Предмет продаје је стечајни дужник “ ПРОЈМЕТАЛ“ а.д. у стечају из Београда, улица Цвијићева бр.127, матични број 07022468, ПИБ 101516184 као правно лице. Имовину стечајног дужника као правног лица чини сва непокретна и покретна имовина, права и потраживања стечајне масе чији је детаљан опис, техничке карактеристике и правни статус дат у Извештају о процени вредности , као и постојећа и будућа права, потраживања која произилазе из правних послова стечајног дужника.*** | **411.335.479,00** | **164.534.200,00** |

***Напомена:*** *Списак имовине стечајног дужника као и статус исте, детаљно је приказан у Извештају о процени стечајног дужника који чини саставни део продајне документације.*

**Лицитациони корак на јавном надметању износи 10.000.000,00 динара.**

Стечајни дужник се купује у виђеном стању а његова имовина се може разгледати након откупа продајне документације, сваким радним даном од 10 до 16 часова, а најкасније 7 ( седам) дана пре одржавања заказане продаје , уз предходну најаву стечајном управнику, контакт телефон 062 1381 977.

Право на учешће у поступку продаје имају сва правна и физичка лица која:

* након преузимања предрачуна, **изврше уплату ради откупа продајне документације у износу од 400.000,00 динара + ПДВ-а.** Предрачун се може преузети сваког радног дана у периоду од 11:00 до 14:00 часова, по предходном договору са стечајним управником .Рок за откуп продајне документације је најкасније  **14.01.2021. године**.
* **уплате депозит** на текући рачун стечајног дужника **број 160-497155-83 код Banca Intesa а.д. Београд,** или положе неопозиву првокласну банкарску гаранцију наплативу на први позив, најкасније **5 дана** пре одржавања продаје (**рок за уплату депозита је најкасније 14.01.2021. године**). У случају да се као депозит положи првокласна банкарска гаранција, оригинал исте се ради провере мора доставити стечајном управнику лично/ директно најкасније до 14.01.2021.године, до 15:00 часова по београдском времену (GMT+1), док се копија исте доставља заједно са обрасцем пријаве. Банкарска гаранција мора имати рок важења до  **14.03.2021. године**.
* **потпишу Изјаву о губитку права на повраћај депозита.** Изјава чини саставни део продајне документације;
* **Потпише уговор о чувању поверљивих података** приликом преузимања продајне документације.

Имовина се купује у виђеном стању. Након откупа продајне документације иста се може разгледати сваког радног дана у периоду од 10:00 до 14:00 часова а најкасније 7 (седам) дана пре дана одржавања заказане продаје.

Након уплате депозита, а најкасније до **14.01.2021 године**, потенцијални купци, ради правовремене евиденције, стечајног управника **морају предати:** попуњен и потписан образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** дана **20.01.2021. године** у **12:00 часова на адреси: Београд, ул.Немањина 4, VI спрат, канц. 604.**

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 10:00 до у 11:45 часова, на истој адреси**.**

Стечајни управник , односно комисија коју стечајни управник формира , спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 (осам) дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције ( «Сл.гласникРС» бр.51/2009), услови и рокови закључења уговора биће прилагођени роковима одлучивања Комисије за заштиту конкуренције.У наведном случају, проглашеном купцу банкрска гаранција банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција ( уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком( обичном или препорученом) путем факса, mail-a или на други начин, осим на начин прописан огласом.

Све порезе и трошкове у вези реализације купопродајног уговора у целости сноси купац. Стечајни дужник је у ситему ПДВ-а.

Особа за контакт - овлашћено лице:стечајни управник Марина Глигоријевић, контакт телефон 062-1381-977.